OpenLLM-France/wikimedia huggingface dataset:
# Kondrosteo

Kondrosteoek (Chondrostei) Actinopterygii arrain klasearen bi azpiklaseetako bat osatzen dute. Eskeleto kartilaginosoa baina zati batean osifikaturik dute. 52 espezie inguru dira, bi ordenatan banatuak: acipenseriformes eta polypteriformes.
Talde parafiletikoa da. Izan ere, acipenseriformeak filogenetikoki hurbilago daude teleosteoengandik polipteriformeengandik baino. Horregatik, gaur egun azpiklase hau eztabaidan dago.

## Erreferentziak

* ↑ Peter L. FOREY, Bobb SCHAEFFER: Chondrostean Encyclopædia Britannica

## Kanpo estekak

* (Ingelesez) Chondrostei Fauna Europaea
* (Frantsesez) (Gaztelaniaz) (Ingelesez) Chondrostei Système d'Information Taxonomique Intégré
* (Ingelesez) Chondrostei Animal Diversity Web
* (Ingelesez) Chondrostei NCBI
* Datuak: Q275646
* Multimedia: Chondrostei / Q275646
* Espezieak: Chondrostei
# Kondrulo

Kondruloak kondriten osagarriak biribildu karakteristikoak dira. Kondruloak urtutako edo partzialki urtutako tantak ziren, espazioan libre zeudenak akrezioz asteroide bat osatu zuten arte. Kondrulo hauek planeten sorreran parte hartu zuten oinarrizko zatiak zirela uste da eta eguzki-sistemako atal solidorik zaharrenak izango liratezke.

## Kanpo estekak

* Datuak: Q182120
* Multimedia: Chondrules / Q182120
# Konduktantzia elektriko

    Ez nahasi eroankortasun elektrikoarekin..
Konduktantzia elektrikoa (G) material batek korronte elektrikoari pasatzen uzteko jartzen dion erraztasuna da. Erresistentzia elektrikoaren alderantzizkoa da, eta ez da eroankortasun elektrikoarekin nahastu behar, azken hau materiale baten konduktantzia espezifikoa bait da.
Konduktantziaren unitatea Nazioarteko Unitate Sisteman Siemensa da.

## Beste neurri batzuekin erlazioa

Konduktantzia eta erresistentziaren harteko erlazioa hurrengoa da:
    $G={\frac {1}{R}}={\frac {I}{V}}\,$
non:
    G konduktantzia (ingelesezko gateetik) Siemensetan,
    R erresistentziaa ohm-etan,
    I intentsitatea anperetan,
    eta V tentsioa Voltetan diren.
(Oharra: erlazio hau zirkuitu erresistibo hutsetan bakarrik erabili daiteke.)
Kasu erreaktiboan, konduktantzia suszeptantzia eta admitantziarekin erlazionatzen da:
    $Y=G+jB\,$
edo:
    $G=\mathrm {Re} (Y)\,$
non
    Y admitantzia ,
    $j$ unitate irudikaria,
    eta B suszeptantzia diren.

## Kanpo estekak

* Datuak: Q309017
* Multimedia: Electrical conductivity / Q309017
# Jose Lipperheide

Jose Lipperheide Henke (Neheim, Alemania, 1906 – Iruñea, Nafarroa Garaia, 1986ko irailaren 2a) alemaniar jatorriko bizkaitar finantza-gizona izan zen. Mea-industriaz eta kimika-industriaz arduratu zen, batez ere. Enpresa askotan hartu zuen parte, Derivados del Flúor, S.A., Indumental Retamal, S.A., Metalúrgica del Nervión, S.A., San Telmo Ibérica Minera, S.A. eta abar. ETA militarrak bahitu zuen 1982an. Hilabete geroago, otsailaren 5ean, aske utzi zuen, bahiketa-dirua jaso ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260649
# Jose Lorenzo-Solís

Jose Lorenzo-Solis Goiri (Bilbo, 1916ko abenduaren 19 – 1981ko abuztuan) Bilboko margolari ezaguna. Heren estiloa margolaritzaren euskal eskola tradizionalean eta gerraondorengoako trantsizioan kokatu izan da.

## Biografia

Deretxoko ikasketak egin zituen eta eta haren aitarekin bufete batean hasi zen lanean baina margolaritzari ekiteko utzi zuen. Federico Sáez Venturiniren Eduardo Chinarroren jarraitzaile izan zen. Lehenengo erakusketak Bilbon eta Madrilen egin zituen. 1944an Ministerio de Educación y Descanso zelakoaren Urrezko Domina eman zioten eta 1945an Bilboko Arte Ederren erakusketan Bigarren Domeina eman zioten. 1966an, beste margolariekin batera, tartean Agustin Ibarrola, Vicente Larrea, Merino de la Cruz eta Javier Urquijo, Emen taldea sortu zuen. Erretratua eta, gutxiago, Euskal Herriko paisaiak landu zituen baina baita ere antzerkirako eszenografiak eta luxuzko itsasontzien dekorazioa. Halaber, liburu batzuen ilustratzailea izan zen. Irakasle lanean ere aritu zen; beste askoren artean Irene Linares eta Iñaki García Erguin haren ikasleak izan ziren.

## Obra

Lorezo-Solísek inoiz ez zen kezkatuta haren lanak zabaltzen edo erakusten. Dena dela, zenbait margolanak ezagunak dira:
* Interior (Barrualdea), 1940. [Bilboko Arte Ederren Museoa]]n.
* Briskalaris (Briskalariak), 1974. Bilduma partikularrean.

## Erreferentziak

* ↑ http://catalogo.artium.org/book/export/html/10226
* ↑ http://www.bilbao.net/bld/bitstream/handle/123456789/29227/40.pdf?sequence=1&rd=003123407106617315

## Kanpo loturak

* (Gaztelaniaz):Naiara Bazaren artikulua Bilbao aldizkarian, 320.zenbakina, 2016ko abenduan.
* (Gaztelaniaz):Ainhoa Arozamena Auñamendi Entziklopedian.
* (Gaztelaniaz):Lorenzo-Solísen heriotza El Pais egunkarian.
* Datuak: Q28356888
# Jose Luis Anda

Jose Luis Anda Fernández (Maroko, 1948ko uztaila) VII., VIII. eta IX. legegintzaldietako PSE-EEko eusko legebiltzarkidea da. PSE-EEn barnan Arabako Batzorde Eragileko, Arabako Probintzia Batzordeko eta Euskadiko Nazio Batzordeko kidea da.
Zuzenbidean lizentziaturik, Gizarte Ongizaterako zuzendari nagusia da Arabako Foru Aldundian.

## Ikus, gainera

* Eusko Legebiltzarra
* Datuak: Q12260651
# Jose Lertxundi (argipena)

Jose Lertxundi edo Jose Maria Lertxundi pertsonaia hauen izena izan daiteke:
* Jose Maria Lertxundi, frantziskotar misiolaria eta arabista;
* Jose Lertxundi Alda, usurbildar bertsolaria;
* Jose Mari Lertxundi Zuloaga, aiar euskal idazle eta bertsolaria.
# Jose Lorentzo Goikoetxea

Jose Lorentzo Goikoetxea (Getaria, 1744 – Brest, Bretainia, 1800eko apirilaren 14a) gipuzkoar itsasgizona izan zen.
Gazterik hasi zen itsasoan, eta itsasketa- eta matematika-ikasketak egin zituen Nantesen (1757). 1759. urtean joan zen Caracasera eta Gipuzkoar Errege Konpainiaren zerbitzuan jarri zen bertan. Bidaldi ugari egin zuen Caracasko eta Pasaiako portuen artean. Haietako bidaldi batean ingelesek preso hartu eta Puerto Ricon utzi zuten libre. Berriro ere harrapatu zuten ingelesek eta Jamaikan utzi zuten. 1777. urtean, Pasaian zegoela, Espainiako armadan hasi zen lanean. 1778-1783 urteetan zenbait gudutan hartu zuen parte eta ontzi ugari hartu zituen preso. Apoplexiak jota hil zen Brest aldean, Frantziako eta Espainiako ontzi-talde bateko buru zela.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260650
# Jose Lejarreta

Jose Lejarreta Salterain (Asparrena, ? - Gasteiz, 1947ko azaroa) arabar mediku eta politikaria izan zen.
Arabako probintzia-ongintzarako mediku gisa lan egin zuen, eta Santa Maria de las Nieves babes-etxeko buru izan zen. Arabako Sendagileen Elkargo Ofizialeko lehendakari ere izan zen, eta Gurutze Gorriak Araban duen batzarreko buru ere izan zen.
1941eko urtarrilaren 22tik 1944ko abendura arte Gasteizko alkate izan zen Rafael Santaolallaren lekua hartuz. Alkate gisa, eta frankismoarekiko atxikimendua adierazteko, Lejarretak Vicente Abreu hiriko seme kuttun eta Germán Gil Yuste adopziozko seme izendatu zituen. Bere agintaldian — eta baita urte batzuk geroago, bere hilobira egindako bisitekin ere —, omenaldiak egin zizkioten, Andre Maria Zuriaren jaiei bultzada bat eman zielako.
1943ko martxoaren 16tik 1944ko azaroaren 13ra bitartean, Gorteetako prokuradore ere izan zen, eta Joaquín Ordoñok ordezkatu zuen.

## Erreferentziak

* ↑ Val de Sosa, Venancio Ramón del. (1979). Calles vitorianas. Obra Cultural de la Caja de Ahorros Municipal.
* ↑ (Gaztelaniaz) Rioja Andueza, Iker. (2022-9-11). «José Lejarreta, el alcalde con "inquebrantable" lealtad a Franco que mantiene una calle en Vitoria» elDiario.es.

## Kanpo estekak

* Datuak: Q84709107
* Multimedia: José Lejarreta Salterain / Q84709107
# Jose Lertxundi Alda

Jose Lertxundi Alda (Izengoitia: Errikotxia; Usurbil, 1855 – Orio, 1932) Gipuzkoar bertsolaria izan zen. Patxi Errekondorekin ibiltzen zen plazarik plaza. Hirugarren Karlistaldi garaian Urruñan bizi izan zen, gerrara ez joateagatik. Antonio Zabalak jaso zituen haren ibilaldiak eta bertsoak Errikotxia, Itxaspe ta beste zenbait bertsolari (1966) izenburuko liburuan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12260648
# Jose Luis Akarregi

Jose Luis Akarregi Zapirain, pilota arloan Akarregi deituraz ezaguna (Lekeitio, Bizkaia, 1923ko irailaren 11 - Eibar, Gipuzkoa, 2012ko otsailaren 8a) esku huskako pilotaria izan zen. Bere ibilbidea atzelari hasi arren, gero aurrelari bilakatu zen, eta posizio horretan lortu zituen emaitzarik onenak. Buruz Buruko Txapelketa Nagusian 1944an debutatu ondoren, 1946, 1950 eta 1951ko finaletara heldu zen, baina ez zuen hiru titulu horietako bat ere irabazi. Txapeldun izan zen, ordea, lau eta erdian, txapelketa hori estreinako aldiz jokatu zenean, 1953an.
17 urterekin debutatu zuen, eta 36 urterekin erretiratu zen, txokora pilota bat bueltatzera joatean lepauztaia hautsi zuelako eta geroztik bere ezker dotorea oneratu ez zitzaiolako. Erretiratu eta gero, material hautatzaile aritu zen, Atano X.arekin batera.

## Kirol lorpenak
### Lau eta erdiko finalak

| Urtea | Txapelduna | Txapeldunordea | Emaitza | Pilotalekua |
| 1953 | Akarregi | Bolinaga | 22-21 | Markinako pilotalekua |

### Buruz buruko finalak

| Urtea | Txapelduna | Txapeldunordea | Emaitza | Pilotalekua |
| 1946 | Atano III.a | Akarregi | 22-16 | Astelena |
| 1950 | Gallastegi | Akarregi | 22-15 | Astelena |
| 1951 | Gallastegi | Akarregi | 22-14 | Bergarako udal pilotalekua |

## Erreferentziak

* 1 2 Igor G. Vico: «Hombre y leyenda», Noticias de Álava, 2015-11-22.
* Datuak: Q11685902
* Multimedia: Jose Luis Akarregi / Q11685902
# Kansas (Alabama)

Kansas Alabamako herri bat da. Walker konderrian kokatua dago. 2010ean 226 biztanle zituen, 85,5 kilometro koadrotan banatuta.

## Ikus, gainera

* Walker konderria

## Kanpo estekak

* Datuak: Q68088
# Kanpur Nagar barrutia

Kanpur Nagar barrutia Indiako barruti bat da, Kanpur dibisioan, Uttar Pradesh estatuan. 4.581.268 biztanle ditu 3.029 kilometro koadrotan.

## Mugakideak

Honako barrutiekin egiten du muga:
Kannauj barrutia

## Ikus, gainera

* Uttar Pradesh

## Kanpo estekak

* Datuak: Q2089152
* Multimedia: Kanpur Nagar district / Q2089152
# Kansai nazioarteko aireportua

Kansai nazioarteko aireportua (japonieraz: 関西国際空港, Kansai Kokusai Kūkō) , (NAGE: KIX, NAZE: RJBB), Japoniako Osaka hiritik gertu dagoen aireportua da, zehatzago esanda Osakako Badian berariaz egindako uharte artifizial batean. Aireportua bera hiru udalerriren barnean dago, Izumisano (iparraldeko zatia), Sennan (hegoaldekoa) eta Tajiri (erdialdekoa).

## Historia

60. hamarkadan Osaka inguruak garapen eta hazkuntza ikaragarria izan zuen eta Osakako nazioarteko aireportua gainez eginda zegoen. Horrela beraz Kobe eta Osakarako aireportu berria egitea pentsatu zen. Toki handirik ez eta Osakako Badian uharte artifiziala egitea erabaki zen. Kansai aireportua Renzo Piano arkitektu italiarrak diseinatu zuen eta 1994 urtean inauguratu zen. Berehala hartu zituen Osakarako nazioarteko hegaldi guztiak eta Japonia barneko hegaldiak Osakako aireportu zaharrari utzi zizkion.

## Uharte artifiziala

Kansai nazioarteko aireportua dagoen uharteak 4 km-ko luzera eta 2'5 km-ko zabalera dauka. Eraikuntza 1987an hasi zen eta 1989an bukatu. Lurrikara, tifoi eta ekaitz tokia denez ingeniariek 48.000 arroka tetraedriko erabili zituzten. Garai puntualetan toprera jartzen zenez 2007an bigarren terminal bat eraiki zuten. 2015erako hirugarren terminala egitea planifikatuta dago.

## Kanpo estekak

* (Japonieraz)(Ingelesez) Aireportuaren webgunea.
* Datuak: Q193682
* Multimedia: Kansai International Airport / Q193682
# Kansalako gerra

Kansalako gerra (turban kelo deiturikoa) Mendebaldeko Afrikako fula etniako Futa Tooro eta Fouta Dgallon erresumak mandinka talde etnikoaren kontrolpeko Kaabuko Inperioaren aurkako gatazka izan zen, 1865 eta 1867 urteen artean. Lurralde eta erlijio gatazka bat izan zen, fula etniak islamiar konfesioa aldarrikatuz, jihad-a mandinken aurka, ez baitziren Islamarrak. Gerra Kansalako guduan erabaki zen, biztanleen erretzea eta Kaaburen anexioa Fouta Dgallon-en alde ekarri zituena.
Kansala, Kaabuko hiriburua, hamaika egunez setiatu ondoren, Janke Wali-k, Kaabuko azken subiranoak, bere gotorlekuaren ateak irekitzeko agindu zuen, fula-ei sartzea baimenduz, Fouta Dgallongo Alfa Molo Balde jenerala buru zutenak. Fulaek aurkitu zituzten eraikinak erre eta jendea hil zuten. Mandinka emakumeek bere burua hil egitea erabaki zuten, gotorlekuaren harresien gainetik botaz.

## Bibliografia

* Charry, Eric (2000). Mande Music. Traditional and Modern Music of the Maninka and Mandinka of Western Africa (ingelesez). University of Chicago. 44-45. orr. ISBN 0226101622.

## Kanpo estekak

* Datuak: Q5887751
# Kanpur Dehat barrutia

Kanpur Dehat barrutia Indiako barruti bat da, Kanpur dibisioan, Uttar Pradesh estatuan. 1.796.184 biztanle ditu 3.143 kilometro koadrotan.

## Mugakideak

Honako barrutiekin egiten du muga:

## Ikus, gainera

* Uttar Pradesh

## Kanpo estekak

* Datuak: Q610612
* Multimedia: Kanpur Dehat district / Q610612
# Kanputxeako Herri Errepublika

Kanputxeako Herri Errepublika (khmereraz: សាធារណរដ្ឋប្រជាមានិតុកម្ពុជា; Sathéaranakrâth Pracheameanit Kâmpŭchéa) Kanputxearen Salbaziorako Fronte Batu Nazionalak Kanbodian eratu zuen estatua izan zen. 1979an sortu zen Pol Pot buru zuen Kanputxea Demokratikoa estatuak porrot egin ondoren.
1989ko maiatzean Kanputxeako Herri Errepublikak izen ofiziala aldatu zuen Kanbodiako Estatua (khmereraz: រដ្ឋកម្ពុជា; Rath Kâmpŭchéa) izena hartuz, izendapen berriarekin nazioarteko ezagutza zabalagoa lortuko zuelakoan. Izen horrekin jarraitu zuen 1993an erresuma berrezarri eta Kanbodiako Erresuma eratu zen arte.

## Kanpo estekak

* Datuak: Q867778
* Multimedia: People's Republic of Kampuchea / Q867778
# Kansas

Kansas Ameriketako Estatu Batuetako estatu bat da, Estatu Batuetako erdialdean kokatua. Hiriburua Topeka du baina hiri garrantzitsuena Wichita. Guztira 2.7 milioi biztanle inguru ditu estatuak.
Mugak: iparraldean Nebraska, hegoaldean Oklahoma, mendebalean Colorado eta ekialdean Missouri.

## Orografia

Belardietatik ordokietarako igarobidean dago; ekialdetik mendebalera pixkanaka igotzen den zabaldia da. Kansas ibaiaren adarrak igarotzen dira iparraldetik, eta Arkansas ibaiarenak hegoaldetik.

## Klima

Kontinentekoa da; alde handiak daude udako eguraldiaren eta negukoaren artean. Euri kopurua ere oso desberdina da: urteko 500 mm mendebalean, eta 1.000 mm ekialdean.

## Ekonomia

Nekazaritzan oinarritzen da batez ere. Kansas da Estatu Batuetako gari ekoizle nagusia. Gariaz gainera, artoa, oloa eta patatak lantzen dira. Petrolio eta gas natural hobi garrantzitsuak daude. Kimika, janari eta beira industria.

## Historia

Francisco Vazquez de Coronadok esploratu zuen Kansas lehen aldiz, 1541ean. 1682an Louisiana frantsesarekin batu zuen Cavalier de la Sallek. 1803an Napoleonek Estatu Batuei saldu zien Kansas Louisianarekin batera. Kolonoen igarobidea izan zen mendebalerako bidean. 1861ean Batasunaren estatu bihurtu zen. Burdinbidea iristean hasi zen ekonomia sendotzen.

## Pertsonaia ezagunak

* Charlie Parker (1920-1955), jazz musikaria eta saxofoi-jolea.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q1558
* Multimedia: Kansas / Q1558
# Alcalá de la Vega

Alcalá de la Vega Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 151 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1904513
* Multimedia: Alcalá de la Vega / Q1904513
# Alcalá del Obispo-Alcalá d'o Bispe

Alcalá del Obispo edo Alcalá d'o Bispe (izen ofiziala Alcalá del Obispo-Alcalá d'o Bispe, aragoierazkoa Alcalá d'o Bispe, gaztelaniazkoa Alcalá del Obispo) Huescako udalerria da.

## Ikus, gainera

* Huescako udalerrien zerrenda

## Erreferentziak

* ↑ LEY 27/2002, de 26 de noviembre, de creación de la comarca de Hoya de Huesca/Plana de Uesca

## Kanpo estekak

* Datuak: Q506844
* Multimedia: Alcalá del Obispo / Q506844
# Alcalá de Moncayo

Alcalá de Moncayo Espainiako Zaragozako probintziako udalerria da, Aragoin. 2008an 154 biztanle zituen 13,69 kilometro koadroko azaleran.

## Kanpo estekak

* Datuak: Q1639119
* Multimedia: Alcalá de Moncayo / Q1639119
# Alcalá de la Selva

Alcalá de la Selva Teruelgo udalerria da, Gúdar-Javalambre eskualdean dagoena.
2009ko urtarrilaren 1eko erroldaren arabera 513 biztanle zituen.

## Ikus, gainera

* Teruelgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1653481
* Multimedia: Alcalá de la Selva / Q1653481
# Alcalá del Río

Alcalá del Río Sevillako udalerria da, Vega del Guadalquivir eskualdean dagoena.
2009ko urtarrilaren 1eko erroldaren arabera 10.869 biztanle zituen.

## Ikus, gainera

* Sevillako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1386351
* Multimedia: Alcalá del Río / Q1386351
# Alcalá del Valle

Alcalá del Valle Cadizko probintzian dagoen udalerri andaluziarra da. 628 m-ko altueran eta Cadiztik 155 km-tara kokaturik, 2007ko datuen arabera 5.372 biztanle zituen 47 km²-tan banaturik.

## Ikus, gainera

* Cádizko udalerrien zerrenda

## Kanpo estekak

* (Gaztelaniaz) (Ingelesez) Alcalá del Valleko udalaren webgunea
* Datuak: Q1379651
* Multimedia: Alcalá del Valle / Q1379651
# Alcalá de los Gazules

Alcalá de los Gazules Andaluziako (Espainia) hegoaldeko udalerri bat da, Cádizko probintziakoa. Itsas mailatik 165 metro gorago dago, eta Cádiz hiriburutik 70 kilometro ekialdera. 2007ko datuen arabera, 5.673 biztanle zituen, 478,52 kilometro koadrotan.

## Ikus, gainera

* Cádizko udalerrien zerrenda

## Kanpo estekak

* (Gaztelaniaz) (Ingelesez) Alcalá de los Gazulesko udalaren webgunea
* Datuak: Q203042
* Multimedia: Alcalá de los Gazules / Q203042
# Alcalá kalea

Alcalá kalea (gaztelaniaz Calle de Alcalá) Espainiako Madril hiriburuan dagoen kale bat da, bai eta hiriko hiribide nagusienetako bat ere.

## Kokalekua

Puerta del Sol plazan hasten da eta Amerika etorbidean amaitu, Erdialdea, Retiro, Salamanca, Ciudad Lineal eta San Blas-Canillejas barrutiak zeharkatuz.

## Kalea

Bere ibilbidean zehar Madrilgo eraikin eta monumentu nabarmenekin topo egiten du, tartean Zibeles iturria eta Alcaláko atea. XIX. mendearen amaieraldera hiriko finantza gizonen boteregune eta kokalekua izan zen, herriz hizkeran eta txattxetan bankarien kalea ezizena jasoz.
Círculo de Bellas Artes kultur erakundearen egoitza ere kale honetan dago.
* Kalearen ikuspegia Espainia Bankutik ikusia eta Puerta del Solerako norantzan.
* Kalea eguberrietako apaingarriekin eta urrutira Alcaláko atea.

## Kanpo estekak

* Datuak: Q2424746
* Multimedia: Calle de Alcalá, Madrid / Q2424746
# Alcalá del Júcar

Alcalá del Júcar Albaceteko udalerria da, La Manchuela eskualdean dagoena.
2009ko urtarrilaren 1eko erroldaren arabera 1.361 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q559148
* Multimedia: Alcalá del Júcar / Q559148
# Alcalá la Real

Alcalá la Real Jaéngo udalerria da, Sierra Sur eskualdean dagoena.
2008ko urtarrilaren 1eko erroldaren arabera 22.524 biztanle zituen.

## Ikus, gainera

* Jaéngo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q638181
* Multimedia: Alcalá la Real / Q638181
# Als uhartea

Als Hegoaldeko Danimarkan dagoen uhartea da, Sønderborg udalerriari dagokiona. 312 km²-ko azalera du eta 51.322 biztanle (2011).

## Geografia

Alssund itsasarteak banatzen du Jutlandia penintsulatik eta Belt Txikiak Fionia uhartetik.

## Historia

Antzinatik populatua izan da, Harri Aroko eta Brontze Aroko aztarnak aurkitu baitira bertan.
Kristian III.aren semea zen Joan Dukeak uhartea dukerri bihurtu zuen Erdi Aroan. 1651etik aurrera Augustenborg jauregiaren inguruan herria eratuz joan zen. Schleswig-Holstein dukerriaren parte bihurtu zen Als uhartea. Alemaniarren eta daniarren arteko hainbat borroka jasan ondoren, 1870ean Prusiak eskuratu zuen eta berehala gotortu egin zuen. Hala ere populazioa daniarra zen gehienbat eta erreferendum baten bidez 1920an berriz Danimarkara itzultzea lortu zuen.

## Ondasun nabarmenak

* Sønderborg gaztelua
* Augustenborg jauregia

## Iruditegia

* Sønderborg gaztelua.
* Augustenborg jauregia.
* Lusig hondartza.

## Ikus, gainera

* Danimarkako uharte nagusiak

## Kanpo estekak

* Datuak: Q165383
* Multimedia: Als / Q165383
# Alsasua 1936

Alsasua 1936 1994 urtean Helena Tabernak eginiko filma da.

## Sinopsia

Oharra: Atal honek istorio osoa edo amaiera argitzen du.
Marino Aierraren bizitzan oinarritutako istorioa, Altsasuko parrokoa izendatu zuten 1936ko uztailaren 16an. Guda Zibilean jazotako gertakizun batzuk berregiten dira filmean eta langile herrialde batetan Elizak gatazka belikoarekiko duen posizionamendua behatzeko aukera eskainiko du. Parroko gazte baten begirada dela eta, anai-arreben arteko gudak sorrarazitako mina islatzen da filmean eta ebanjeliotik geroz eta urrunago dagoen elizako hierarkia geroz eta ageriago uzten da.

## Pertsonaiak

* Fernando Guillén Cuervo: Marino Aierra
* Iñaki Aierra: Olaetxea apezpikua
* Josean de Miguel: Benito
* Miguel García: kaputxino 1
* Javier Ibáñez: kaputxino 2
* Asier Hernández: ezkertiar gaztea
* Garbiñe Tolosa: emaztegaia
* Kandido Uranga: langilea
* Tania Cidoncha: Dorita
* Marta Juániz: Maria Aierra
* Isabel Ordaz: andereñoa
* José María Asín: Antonino
* Agustín Arrazola: alkatea
* Mikel Laskurain: Falangista
* Santi Ugalde: apezpikuaren idazkaria
* Paco Sagarzazu: Don Fermín
* Mikel Albisu: Don José María
* Saturnino García: Don Saturnino
* Helena Martínez: Dolorosa
* Elena Alcalde: Dolorosa
* Deme: Dolorosa
* Carmen: Dolorosa
* Pili: Dolorosa
* Jaime Montoya: falangista
* Diego Pino: falangista
* Anjel Alkain: falangista
* Carlos Ucar: falangista
* Carlos Catalán: errekete
* Alberto Álvaro: errekete
* Juan Zufiaurre: errekete

## Erreferentziak

* ↑ Lamia Producciones. Alsasua 1936. .
* ↑ Euskadiko Filmategia. Alsasua 1936. .

## Kanpo estekak

* (Ingelesez) Webgunea imdb.com
* Datuak: Q21935473
# Alsager

Alsager, Ingalaterrako mendebaldean dagoen udalerri bat da, Cheshire konderrian.
2021ean 13.389 biztanle zituen.
* Datuak: Q2388660
* Multimedia: Alsager / Q2388660
# Alsaziako Dekapolis

| Colmar | Haguenau | Kaysersberg | Mulhouse | Munster |
| Obernai | Rosheim | Sélestat | Turckheim | Wissembourg |
Dekapolis (frantsesez: Décapole; alemanez: Zehnstädtebund) 1354an Alsaziako hamar Hiri Inperial Askek sortutako aliantza izan zen, Germaniako Erromatar Inperio Santuaren barnean bere eskubide eta pribilegioak mantentzea helburua zuena. 1679an desegin zuten.
1354an Karlos IV.a Luxenburgokoak Haguenau, Colmar, Wissembourg, Turckheim, Obernai, Kaysersberg, Rosheim, Munster, Sélestat eta Mulhouse elkartzen zituen ituna berretsi zuen. Hagenau hiriburu bilakatu zen. Ligaren dietak Estrasburgon egin zuten arren, hau Ligatik at izan zen.

## Erreferentziak

* ↑ Köbler, G.. (2007). Historisches Lexikon der deutschen Länder. (7. argitaraldia) Munich: C.H. Beck.

## Kanpo estekak

* Datuak: Q184646